CELEX: 52009PC0456
Language: sl
Date: 2009-09-02
Title: Predlog odločba Evropskega parlamenta in Sveta o spremembi Odločbe št. 573/2007/ES Evropskega parlamenta in Sveta o ustanovitvi Evropskega sklada za begunce za obdobje 2008–2013 v okviru splošnega programa „Solidarnost in upravljanje migracijskih tokov“ in razveljavitvi Odločbe Sveta 2004/904/ES {COM(2009) 447 konč} {SEC(2009) 1127} {SEC(2009) 1128}

Pomembno pravno obvestilo

|

52009PC0456

	[pic] | KOMISIJA EVROPSKIH SKUPNOSTI |Bruselj, 2.9.2009COM(2009) 456 konč.2009/0127 (COD)PredlogODLOČBA EVROPSKEGA PARLAMENTA IN SVETAo spremembi Odločbe št. 573/2007/ES Evropskega parlamenta in Sveta o ustanovitvi Evropskega sklada za begunce za obdobje 2008–2013 v okviru splošnega programa „Solidarnost in upravljanje migracijskih tokov“ in razveljavitvi Odločbe Sveta 2004/904/ES{COM(2009) 447 konč}{SEC(2009) 1127}{SEC(2009) 1128}OBRAZLOŽITVENI MEMORANDUMKomisija poleg tega predloga sprejema tudi Sporočilo o vzpostavitvi skupnega programa EU za ponovno naselitev (COM (2009)). Pojasnjuje razloge, cilje, ozadje in delovanje skupnega programa EU za ponovno naselitev. Ta obrazložitveni memorandum je zato treba brati skupaj z navedenim sporočilom. Da bi se izognili podvajanju, so v nadaljevanju sklicevanja na to sporočilo.1. OZADJE PREDLOGA-  Razlogi za predlog in njegovi ciljiCilj tega predloga je sprememba Odločbe o ustanovitvi Evropskega sklada za begunce glede na vzpostavitev skupnega programa EU za ponovno naselitev. Kar zadeva cilje predloga, so v nadaljevanju sklicevanja na Sporočilo o vzpostavitvi skupnega programa EU za ponovno naselitev (COM (2009)).-  Splošno ozadje: novi izzivi azilne politike in vzpostavitev skupnega programa EU za ponovno naselitevEvropski sklad za begunce (ERF) je bil ustanovljen z Odločbo št. 573/2007/ES Evropskega parlamenta in Sveta z dne 23. maja 2007 o ustanovitvi Evropskega sklada za begunce za obdobje 2008–2013 v okviru splošnega programa „Solidarnost in upravljanje migracijskih tokov“ in razveljavitvi Odločbe Sveta 2004/904/ES[1] na podlagi člena 63(2)(b) Pogodbe o ustanovitvi Evropske skupnosti.Ta predlog odločbe Evropskega parlamenta in Sveta o spremembi Odločbe o ustanovitvi Evropskega sklada za begunce za obdobje 2008–2013 ter Sporočilo Komisije Svetu in Evropskemu parlamentu o vzpostavitvi skupnega programa EU za ponovno naselitev sta del prizadevanj Evropske unije za vzpostavitev skupnega programa EU za ponovno naselitev. Pomenita tudi odziv na zahteve Sveta za predložitev predloga za vzpostavitev skupnega programa EU za ponovno naselitev.Kar zadeva ozadje, nedavni razvoj dogodkov in pomanjkljivosti sedanjih razmer, so v nadaljevanju sklicevanja na Sporočilo o vzpostavitvi skupnega programa EU za ponovno naselitev (COM (2009)).-  Obstoječe določbe na tem področjuCilj tega predloga je sprememba Odločbe o ustanovitvi Evropskega sklada za begunce glede na vzpostavitev skupnega programa EU za ponovno naselitev. Obstoječa Odločba o ERF III vsebuje številne določbe v zvezi s ponovno naselitvijo.-  Skladnost z drugimi politikamiTa predlog je v celoti skladen s politikami in cilji na področju azila, ki jih je EU opredelila v preteklih letih. V Sporočilu o regionalnih programih zaščite, ki ga je Komisija sprejela septembra 2005, je bilo poudarjeno, da bi morala biti ponovna naselitev osrednji del zagotavljanja pomoči tretjim državam in da bo Komisija proučila zaželenost oblikovanja predloga za bolj strukturiran pristop k dejavnostim na področju ponovne naselitve. Komisija je v Načrtu politike azila, sprejetem 17. junija 2008, sklenila, da bi bilo treba ponovno naselitev še naprej razvijati in razširiti v učinkovit instrument zaščite, ki ga bo EU uporabljala, kar bi pomenilo izpolnjevanje potreb beguncev na področju zaščite v tretjih državah in izkazovanje solidarnosti do tretjih držav prvega azila. Svet je 24. julija 2008 sprejel sklepe, v katerih je pozdravil Načrt politike azila, ki ga je predstavila Komisija in ki predvideva predstavitev predloga za razvoj skupnega programa EU za ponovno naselitev, pri katerem bi države članice lahko prostovoljno sodelovale. Evropski svet je 16. oktobra 2008 sprejel Evropski pakt o priseljevanju in azilu. V njem je navedeno, da je treba v okviru novih pobud, ki jih je treba sprejeti za dokončno vzpostavitev skupnega evropskega azilnega sistema, okrepiti sodelovanje z Uradom visokega komisarja Združenih narodov za begunce ter tako zagotoviti boljšo zaščito ljudem zunaj ozemlja Evropske unije, ki zaprosijo za zaščito, zlasti z napredkom na področju ponovne naselitve ljudi, ki so pod zaščito Urada visokega komisarja Združenih narodov za begunce, v Evropski uniji.2. REZULTATI POSVETOVANJ Z ZAINTERESIRANIMI STRANMI IN OCENA UčINKAPo obsežnem posvetovanju vseh zadevnih zainteresiranih strani o azilnih politikah, ki se je začelo z objavo Zelene knjige o prihodnjem skupnem evropskem azilnem sistemu (CEAS)[2] junija 2007, ki je v veliki meri potrdilo, da bi morala biti ponovna naselitev osrednji del zunanjih azilnih politik EU, je bilo v Načrtu politike azila[3] sklenjeno, da bi bilo treba ponovno naselitev še naprej razvijati in razširiti v učinkovit instrument zaščite, ki bi ga uporabljala EU.Komisija se je v zvezi s tem predlogom posvetovala z vsemi državami članicami in drugimi zainteresiranimi stranmi (Uradom visokega komisarja ZN za begunce, Mednarodno organizacijo za migracije, Evropskim svetom za begunce in izgnance, nevladnimi organizacijami). Posvetovanja so potekala v okviru vprašalnika, ki je bil poslan vsem državam članicam, posebnega sestanka s skupino zainteresiranih strani decembra 2008, sestanka Odbora za priseljevanje in azil marca 2009 in pisnih prispevkov, ki so jih zagotovili Urad visokega komisarja ZN za begunce, Mednarodna organizacija za migracije in Evropski svet za begunce in izgnance.V zvezi s tem predlogom je bila izvedena ocena učinka, v kateri so bile proučene tri različne možnosti politik in dve različici ter učinki teh možnosti v smislu učinkovitosti pri doseganju ciljev, vplivov ter politične izvedljivosti in sorazmernosti. Natančen seznam strank, ki so sodelovale v posvetovanjih, je vključen v oceni učinka.3. PRAVNI ELEMENTI PREDLOGA-  Povzetek predlaganih ukrepovNamen predlaganih ukrepov je sprememba Odločbe o ustanovitvi Evropskega sklada za begunce za obdobje 2008–2013, da se zagotovi dodatna finančna pomoč za ponovno naselitev tistih kategorij oseb, ki so vsako leto z odločbo, ki jo sprejme Komisija, opredeljene kot skupne prednostne naloge EU na področju ponovne naselitve za naslednje leto. Te prednostne naloge bodo določene na podlagi okvirne napovedi potreb po ponovni naselitvi, ki jo bo vsako pomlad (sredi marca) zagotovil Urad visokega komisarja ZN za begunce, ter v tesnem posvetovanju s strokovnjaki za ponovno naselitev iz držav članic, Urada visokega komisarja ZN za begunce in drugih zainteresiranih strani. V ta namen bodo organizirani letni sestanki s temi strokovnjaki. Komisija bo na podlagi izsledkov teh sestankov pripravila osnutek predloga odločbe, v kateri bodo določene skupne prednostne naloge EU na področju ponovne naselitve, ki ga bo predložila v posvetovanje upravljalnemu odboru splošnega programa „Solidarnost in upravljanje migracijskih tokov“, vključno z ERF III. Države članice bodo v dvajsetih koledarskih dneh po sprejetju odločbe Komisije o skupnih prednostnih nalogah EU na področju ponovne naselitve Komisiji predložile oceno števila oseb, ki jih bodo v naslednjem koledarskem letu ponovno naselile v skladu s temi skupnimi letnimi prednostnimi nalogami EU. Na podlagi teh napovedi bodo države članice prejele dodatno finančno pomoč v višini 4 000 EUR na osebo, ki bo ponovno naseljena. Ponovno naselitev oseb iz posebnih kategorij v skladu s skupnimi letnimi prednostnimi nalogami EU je treba izvesti na zahtevo Urada visokega komisarja ZN za begunce.-  Pravna podlagaPredlog temelji na členu 63(2)(b) Pogodbe o ustanovitvi Evropske skupnosti, ki je pravna podlaga spremenjenega akta.-  Načeli subsidiarnosti in sorazmernostiSodelovanje Skupnosti na področju azila temelji na potrebi po solidarnosti med državami članicami pri spoprijemanju z izzivom, ki jih v EU brez notranjih meja posamezne države same ne morejo učinkovito obravnavati. Zato je zakonodajalec Skupnosti na podlagi posebnih namenskih pravnih podlag, vključenih v Pogodbo ES, sprejel pravni red na področju azila.Potreba po ukrepanju glede skupnega evropskega azilnega sistema (CEAS) je bila že ocenjena v nedavnih poročilih o oceni učinka in zlasti v oceni učinka Načrta azilne politike, v katerem je bila izrecno poudarjena potreba po razvoju skupnega programa EU za ponovno naselitev. Evropski svet in Evropski parlament sta večkrat pozvala k razvoju sistema CEAS in njegove zunanje razsežnosti. Institucije Evropske unije, ki so zavezane k izboljšanju izvajanja pravnega reda Skupnosti na področju azila, so jasno izrazile mnenje, da sta krepitev sodelovanja med državami članicami v praksi in krepitev zunanje razsežnosti ključni prednostni nalogi.Narava zastavljenih ciljev – povečanje strateške uporabe ponovne naselitve in razvoj zunanjih azilnih politik – zahteva pobudo na ravni EU. Tudi glede drugih splošnih ciljev je treba ukrepati na ravni EU. Vzpostavitev skupnega programa EU za ponovno naselitev bo pomembna za zagotovitev, da pri ponovni naselitvi sodeluje več držav članic EU, in za izkazovanje večje solidarnosti EU do tretjih držav pri sprejemanju beguncev.Sorazmernost predloga je bila ocenjena v oceni učinka. Proučeno je bilo, kako daleč lahko ukrepi EU sežejo in ali so sorazmerni z zastavljenimi cilji. Ta predlog pomeni učinkovit in sorazmeren odziv na cilje.4. PRORAčUNSKE POSLEDICETa predlog je v skladu z odobritvami in načrtovanjem splošnega programa „Solidarnost in upravljanje migracijskih tokov“ do leta 2013. Poleg tega ta predlog spremembe Odločbe o ERF ne spreminja splošnih ciljev Evropskega sklada za begunce in njegovega finančnega načrtovanja do leta 2013, kot je navedeno v predlogu z dne 18. februarja 2009 o spremembi Odločbe o ERF, da se ustanovi Evropski urad za podporo azilu[4].Kot rezultat tega predloga so predvideni zelo majhni dodatni stroški v zvezi z upravnimi odhodki (glej Prilogo).5. PODROBNA OBRAZLOžITEV PREDLOGAČlen 13(4) in (5)Odstavka (4) in (5) člena 13 določata, da države članice kot dodatno finančno pomoč prejmejo fiksni znesek v višini 4 000 EUR za vsakega v zadevnem koledarskem letu učinkovito ponovno naseljenega begunca, ki spada v eno od posebnih kategorij, ki se z odločbo Komisije letno določijo kot skupne letne prednostne naloge EU. Če begunec spada v več kot eno od posebnih kategorij, država članica ta fiksni znesek na begunca prejme le enkrat. Te letne prednostne naloge se lahko nanašajo na geografske regije, nacionalnosti ali posebne kategorije beguncev, ki jih je treba ponovno naseliti.Člen 13(6)Člen 13(6) določa, da se te skupne letne prednostne naloge EU določajo letno z odločbo Komisije, ki se sprejme po posvetovanju upravljalnega odbora splošnega programa „Solidarnost in upravljanje migracijskih tokov“.Člen 13(7)Ta odstavek določa nov rok, v katerem morajo države članice Komisiji predložiti oceno („napoved“) števila oseb, ki jih nameravajo ponovno naseliti v naslednjem koledarskem letu v skladu s temi skupnimi letnimi prednostnimi nalogami EU.Člen 13(8)Člen 13(8) določa, da se rezultati in vplivi finančne spodbude za dejavnosti ponovne naselitve v skladu s skupnimi letnimi prednostnimi nalogami EU vključijo v vmesna in končna poročila o oceni izvajanja Evropskega sklada za begunce s strani držav članic in Komisije.Člen 20(2), (3) in (5), tretji pododstavekTi odstavki predvidevajo določitev časovnega razporeda v zvezi z rokom za predložitev napovedi, ki je potrebna za izračun letnih dodelitev sredstev po državah članicah, z rokom, v katerem države članice Komisiji predložijo letne programe, in z rokom, v katerem Komisija sprejme odločitev o financiranju. Novi roki so v primerjavi z roki, določenimi v sedanji pravni podlagi, pomaknjeni naprej zaradi novega postopka za sprejetje skupnih letnih prednostnih nalog EU na področju ponovne naselitve, ki se izvede pred izračunom letnih dodelitev sredstev po državah članicah.Člen 35(5)Ta odstavek določa pravilo o upravičenosti, ki se uporablja za fiksni znesek v višini 4 000 EUR na učinkovito ponovno naseljeno osebo v skladu s skupnimi letnimi prednostnimi nalogami EU na področju ponovne naselitve. Fiksni znesek je dodeljen kot pavšalni znesek v višini 4 000 EUR na vsako učinkovito ponovno naseljeno osebo v zadevnem koledarskem letu.2009/0127 (COD)PredlogODLOČBA EVROPSKEGA PARLAMENTA IN SVETAo spremembi Odločbe št. 573/2007/ES Evropskega parlamenta in Sveta o ustanovitvi Evropskega sklada za begunce za obdobje 2008–2013 v okviru splošnega programa „Solidarnost in upravljanje migracijskih tokov“ in razveljavitvi Odločbe Sveta 2004/904/ESEVROPSKI PARLAMENT IN SVET EVROPSKE UNIJE STA –ob upoštevanju Pogodbe o ustanovitvi Evropske skupnosti in zlasti člena 63(2)(b) Pogodbe,ob upoštevanju predloga Komisije,ob upoštevanju mnenja Evropskega ekonomsko-socialnega odbora[5],ob upoštevanju mnenja Odbora regij[6],v skladu s postopkom iz člena 251 Pogodbe[7],ob upoštevanju naslednjega:(1) Glede na vzpostavitev skupnega programa EU za ponovno naselitev, katerega cilja sta okrepiti vpliv prizadevanj EU za ponovno naselitev pri zagotavljanju zaščite beguncem in čim bolj povečati strateški vpliv ponovne naselitve z boljšo ciljno usmerjenostjo na tiste osebe, ki najbolj potrebujejo ponovno naselitev, bi bilo treba skupne prednostne naloge na področju ponovne naselitve redno oblikovati na ravni EU.(2) Zato je primerno, da Komisija določi skupne letne prednostne naloge EU glede posebnih geografskih regij in nacionalnosti ter posebnih kategorij beguncev, ki jih je treba ponovno naseliti.(3) Ob upoštevanju potrebe po ponovni naselitvi, določene v odločbi Komisije o skupnih letnih prednostnih nalogah EU na področju ponovne naselitve, je treba zagotoviti tudi dodatno finančno pomoč za ponovno naselitev oseb iz posebnih geografskih regij in nacionalnosti ter iz posebnih kategorij beguncev, ki jih je treba ponovno naseliti, če je ugotovljeno, da je ponovna naselitev najustreznejši odziv na njihove posebne potrebe.(4) V tem okviru je primerno, da se prilagodi časovni razpored v zvezi z rokom za predložitev podatkov, ki so potrebni za izračun letnih dodelitev sredstev po državah članicah, z rokom, v katerem države članice predložijo letne programe, in z rokom, v katerem Komisija sprejme odločitev o financiranju.(5) Treba je tudi urediti pravila o upravičenosti odhodkov za dodatno finančno pomoč za ponovno naselitev –SPREJELA NASLEDNJO ODLOČBO:Člen 1Odločba št. 573/2007/ES Evropskega parlamenta in Sveta se spremeni:1. člen 13(3) postane člen 13(4) in se glasi:„Države članice prejmejo fiksni znesek v višini 4 000 EUR za vsako ponovno naseljeno osebo, ki spada v eno od kategorij, opredeljenih v skupnih letnih prednostnih nalogah EU, ki so določene v skladu s členom 13(6) za geografske regije in nacionalnosti ter posebne kategorije beguncev, ki jih je treba ponovno naseliti.“;2. člen 13(4) postane člen 13(5) in se glasi:V primerih, ko država članica ponovno naseli osebo, ki spada v več kot eno od kategorij, navedenih v skupnih letnih prednostnih nalogah EU na področju ponovne naselitve, ki so določene v skladu s členom 13(6), za to osebo država fiksni znesek prejme samo enkrat.“;3. člen 13(5) postane člen 13(3);4. člen 13(6) se nadomesti z naslednjim:„Komisija določi skupne letne prednostne naloge EU na področju ponovne naselitve v skladu s postopkom iz člena 52(2).“;5. v členu 13 se vstavi nov odstavek (7), ki se glasi:„Države članice v dvajsetih koledarskih dneh po uradnem obvestilu o odločbi Komisije, ki določa skupne prednostne naloge EU na področju ponovne naselitve v skladu s členom 13(6), Komisiji predložijo oceno števila oseb, ki jih bodo v skladu s temi skupnimi prednostnimi nalogami EU ponovno naselile v naslednjem koledarskem letu. Komisija te informacije sporoči Odboru iz člena 52.“;6. v členu 13 se vstavi nov odstavek (8), ki se glasi:„O rezultatih in vplivu finančne spodbude za dejavnosti ponovne naselitve v skladu s skupnimi letnimi prednostnimi nalogami EU države članice poročajo v poročilu iz člena 50(2), Komisija pa v poročilu iz člena 50(3).“;7. člen 20(2) se nadomesti z naslednjim:„Komisija državam članicam do 1. septembra vsako leto sporoči oceno zneskov, ki naj bi jim bili dodeljeni za naslednje koledarsko leto glede na skupna odobrena proračunska sredstva v okviru letnega proračunskega postopka in ki se izračunajo v skladu s členom 13 .“;8. člen 20(3) se nadomesti z naslednjim:„Države članice do 1. decembra vsako leto predložijo Komisiji osnutek letnega programa za naslednje leto, ki se izdela v skladu z večletnim programom in zajema naslednje elemente:(a) splošna pravila za izbiro projektov, ki se financirajo v okviru letnega programa;(b) opis ukrepov, ki se podprejo v okviru letnega programa;(c) predlagano finančno razdelitev prispevka Sklada med različne ukrepe programa in navedbo zahtevanega zneska, ki je potreben za kritje tehnične pomoči iz člena 16 z namenom izvajanja letnega programa.“;9. tretji pododstavek člena 20(5) se nadomesti z naslednjim:„Komisija do 1. aprila zadevnega leta sprejme odločbo o financiranju, s katero odobri letni program. Odločba navaja znesek, dodeljen zadevni državi članici, in obdobje, v katerem so izdatki upravičeni.“;10. v členu 35 se vstavi nov odstavek (5), ki se glasi:„Fiksni znesek v višini 4 000 EUR za vsako ponovno naseljeno osebo se državi članici dodeli kot pavšalni znesek za vsako učinkovito ponovno naseljeno osebo.“.ČlenTa odločba začne veljati dan po objavi v Uradnem listu Evropske unije .ČlenTa odločba je naslovljena na države članice v skladu s Pogodbo o ustanovitvi Evropske skupnosti.V Bruslju,Za Evropski parlament Za SvetPRILOGA Dodatni stroški v zvezi z upravnimi odhodki, povezanimi s tem predlogom v mio EUR (na tri decimalna mesta natančno) |2010 | 2011 | 2012 | 2013 | SKUPAJ |18 01 02 11 01 – Misije | 0,009 | 0,009 | 0,010 | 0,010 | 0,038 |18 01 02 11 02 – Sestanki in konference |18 01 02 11 03 – Odbori | 0,030 | 0,030 | 0,030 | 0,030 | 0,120 |18 01 02 11 04 – Študije in posvetovanja |18 01 02 11 05 – Informacijski sistemi |2. Drugi odhodki za poslovodenje skupaj (18 01 02 11) | 0,039 | 0,039 | 0,040 | 0,040 | 0,158 |[1] UL L 144, 6.6.2007, str. 1–21.[2] Zelena knjiga o prihodnjem skupnem evropskem azilnem sistemu (COM(2007) 301).[3] Sporočilo Komisije Evropskemu parlamentu, Svetu, Evropskemu ekonomsko-socialnemu odboru in Odboru regij – Načrt politike azila – Celostni pristop k zaščiti v EU, COM(2008) 360 konč.[4] COM(2009) 67 konč.[5] UL C , , str. .[6] UL C , , str. .[7] UL C , , str. .